
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση καταβολής ειδικής εκλογικής αποζημίωσης 
σε υπαλλήλους του Εθνικού Τυπογραφείου, για 
την εκτύπωση του απαραίτητου εκλογικού υλι¬ 


κού, για τη διενέργεια των δημοτικών και κοινοτι¬ 
κών εκλογών, καθώς και των εκλογών της Νομαρ¬ 
χιακής Αυτοδιοίκησης της 11ης Οκτωβρίου 1998 
και των επαναληπτικών της 18ης Οκτωβρίου 
1998. 1 

Καθορισμός των διαδικασιών πληρωμής των αποδο¬ 
χών μέσω Τραπεζών του στρατιωτικού και πολιτι¬ 
κού προσωπικού του Υπουργείου Εθνικής Άμυ¬ 
νας . 2 

Επέκταση πληρωμής αποδοχών μέσω Τραπεζών 
στους υπαλλήλους της Επιτροπής Ανταγωνι¬ 
σμού που εποπτεύονται από τον Υπουργό Εμπο¬ 
ρίου. 3 

Επέκταση πληρωμής αποδοχών μέσω Τραπεζών 
στους υπαλλήλους των Υπηρεσιών αρμοδιότητας 
Υπουργείου Δικαιοσύνης.... 4 


Τροποποίηση της 2011427/1109/0022/13.2.1998 Υ¬ 
πουργικής απόφασης σχετικά με τον καθορισμό α¬ 
ποζημίωσης των εισηγητών για την εκπαίδευση στα 
Ολοκληρωμένα Πληροφορικά Συστήματα (Ο.Π.Σ.). 5 

Έκδοση τίτλων νέων τοκομεριδίων. 6 

Επιχορήγηση ξενοδοχειακών επιχειρήσεων για διατή¬ 
ρηση νέων θέσεων εργασίας. 7 

Τροποποίηση του πρώτου εδαφίου της παρ. 3 του άρ¬ 
θρου 2 του καταστατικού του κλάδου κύριας α¬ 
σφάλισης του ΤΑΙΣΥΤ. 8 

Συμπλήρωση απόφασης διορισμού μελών Δ.Σ. του Ε¬ 
θνικού Ταμείου Οργάνωσης Συναυλιών της Κρατι¬ 
κής Ορχήστρας Αθηνών και ορισμός μελών της Ε- 


. ξελεγκτικής Επιτροπής αυτού. 9 

Καθορισμός του τύπου των σφραγίδων των Τμημάτων 
Συνοριακής Φύλαξης. 10 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθμ. 34142 (1) 

Έγκριση καταβολής ειδικής εκλογικής αποζημίωσης σε 
υπαλλήλους του Εθνικού Τυπογραφείου, για την εκτύ¬ 
πωση του απαραίτητου εκλογικού υλικού, για τη διε¬ 
νέργεια των δημοτικών και κοινοτικών εκλογών, καθώς 
και των εκλογών της Νομαρχιακής Αυτοδιοίκησης της 
11ης Οκτωβρίου 1998 και των επαναληπτικών της 
18ης Οκτωβρίου 1998. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξειςτου άρθρου 123 του Π.Δ/τος 92/1994, ό¬ 
πως τροποποιήθηκε με την παρ. 42 του άρθρου 5 του Ν. 
2623/1998. 

2. Τα αριθ. 24696/15.7.1998, 25557/23.7.1998 και 
27780/13.8.1998, έγγραφα του Υπουργείου Εσωτερικών, 
Δημόσιας Διοίκησης και Αποκέντρωσης προς το Εθνικό 
Τυπογραφείο, που αφορούν την εκτύπωση του έντυπου ε¬ 
κλογικού υλικού, για τη διενέργεια των δημοτικών και κοι¬ 
νοτικών εκλογών, καθώς και των εκλογών της Νομαρχια¬ 
κής Αυτοδιοίκησης της 11ης Οκτωβρίου 1998 και των ε¬ 
παναληπτικών της 18ης Οκτωβρίου 1998 και ειδικότερα 
εγκυκλίους για τον τρόπο διενέργειας των ανωτέρω ε¬ 
κλογών, βιβλία και έντυπα, όπως βιβλία πράξεων της Ε¬ 
φορευτικής Επιτροπής κ.λ.π. και την κοπή των λευκών ψη¬ 
φοδελτίων. 

3. Το γεγονός ότι η όλη εργασία της εκτύπωσης του α¬ 
νωτέρω εκλογικού υλικού, λόγω του όγκου της και του 
πιεστικού χρονικού διαστήματος μέσα στο οποίο πρέπει 
να ολοκληρωθεί, δεν ήταν δυνατό να πραγματοποιηθεί α¬ 
πό το προσωπικό του Εθνικού Τυπογραφείου, μέσα στα 
πλαίσια του κανονικού ωραρίου εργασίας του. 

4. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού του Ει¬ 
δικού Φορέα 07- 130 «ΕΚΛΟΓΕΣ» και ΚΑΕ 5143. 

5. Την αριθ. 1107147/1239/0006Α/1996 κοινή απόφαση 
του Πρωθυπουργού και Υπουργού Οικονομικών γιατην α¬ 
νάθεση αρμοδιοτήτων, αποφασίζουμε: 

1. Εγκρίνουμε την καταβολή εφάπαξ ειδικής εκλογικής 
αποζημίωσης στο προσωπικό της υπηρεσίας του Εθνικού 
Τυπογραφείου, γιατην εκτύπωση του αναγκαίου έντυπου 

εκλογικού υλικού, για την διενέργεια των δημοτικών και 
κοινοτικών εκλογών καθοός και των εκλογών της Νομαρ¬ 
χιακής Αυτοδιοίκησης της 11ης Οκτωβρίου 1998 και των 
επαναληπτικών της 18ης Οκτωβρίου 1998 που πρόσφερε 
εργασία πέρα από το κανονικό ωράριο εργασίας των ερ¬ 
γασίμων ημερών, καθώς και κατά τις εξαιρέσιμες ημέρες 
(Σάββατα - Κυριακές και αργίες) για επίσπευση και περαί- 
ωση των εργασιών που καθορίζονται ειδικότερα στις παρ. 
2 και 3 του σκεπτικού της παρούσας. 

2. Οι υπάλληλοι που προσέφεραν την έκτακτη εκλογική 
εργασία και το ύψος της ημερήσιας ειδικής εκλογικής α¬ 
ποζημίωσης για τον κάθε υπάλληλο θα καθοριστούν με α¬ 
πόφαση της Ειδικής Γραμματέα του Εθνικού Τυπογρα¬ 
φείου. Η σχετική δαπάνη δεν θα υπερβεί το ποσό των ο¬ 
γδόντα εκατομμυρίων (80.000.000) δραχμών 

3. Η ανωτέρω δαπάνη για την καταβολή της ανωτέρω ει¬ 
δικής εκλογικής αποζημίωσης στο προσωπικό του Εθνι¬ 
κού Τυπογραφείου, θα βαρύνει την πίστωση του Ειδικού 
Φορέα 07 - 130 «ΕΚΛΟΓΕΣ» και Κ.Α.Ε. 5143 και 0351 του 
προϋπολογισμού εξόδων του Υπουργείου Εσωτερικών, 
Δημόσιας Διοίκησης και Αποκέντρωσης οικονομικού έ¬ 
τους 1998. 

4. Η καταβολή της εκλογικής αυτής αποζημίωσης στο 
ανωτέρω προσωπικό θα πραγματοποιηθεί με την υποβο¬ 
λή στη Δ/νση Εκλογών του Υπουργείου Εσωτερικών, Δη¬ 
μόσιας Διοίκησης και Αποκέντρωσης ονομαστικής κατά¬ 
στασης, (σε τρία αντίτυπα), που θα συνταχθεί από το Ε¬ 
θνικό Τυπογραφείο και θα υπογράφει από το 
Προϊστάμενο αυτού, ο οποίος και θα βεβαιώσει την πραγ¬ 
ματική προσφορά εργασίας εκ μέρους των υπαλλήλων 
αυτών. 

Η εκλογική αυτή αποζημίωση θεωρείται ως έξοδα κίνη¬ 
σης (άρθρο 123, παρ. 6, Γΐ.Δ. 92/1994). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1998 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠ.ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΑΛΕΞ. ΠΑΠΑΔΟΠΟΥΛΟΣ Ν. ΧΡΙΣΤΟΔΟΥΛΑΚΗΣ 

-φ- 

Αριθ. 2057205/2160/0050 ^ 

Καθορισμός των διαδικασιών πληρωμής των αποδοχών 
μέσω Τραπεζών του στρατιωτικού και πολιτικού προ¬ 
σωπικού του Υπουργείου Εθνικής Άμυνας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

α) Του άρθρου 1 παρ. 5του Ν. 2303/95 «Περίπληρωμής 
αποδοχών δημοσίων υπαλλήλων μέσω τραπεζικού συ¬ 
στήματος και άλλες διατάξεις» (ΦΕΚ 80/τ.Α'). 

β) Του άρθρου 39του Ν.Δ. 721/70 «Περί οικονομικής μερί- 
μνης και λογιστικού των Ενόπλων Δυνάμεων» (ΦΕΚ251/τ.Α'). 

γ) Της υπ’ αριθ. 092/5/329834/15.9.73 Κοινής Απόφα¬ 
σης Υπουργών Εθνικής Άμυνας και Οικονομικών «Περί 
του τρόπου πληρωμής αποδοχών Ε.Δ.» (ΦΕΚ 1151 /τ.Β'). 

δ) Της αριθ. 2020401/2513/0022/26.3.1997 απόφασης 
του Υφυπουργού Οικονομικών στο Γ.Λ. Κράτους «Περί 
καθορισμού των τραπεζών και πιστωτικών ιδρυμάτων που 
συμμετέχουν στο νέο σύστημα πληρωμής των αποδοχών 


των υπαλλήλων του Υπουργείου Οικονομικών». 

ε) Την από 2 Απριλίου 1997 Σύμβαση του Ελληνικού Δη¬ 
μοσίου (Υπ. Οικονομικών) με την «ΔΙΑΤΡΑΠΕΖΙΚΑ ΣΥΣΤΗ¬ 
ΜΑΤΑ Α.Ε.» και την Ένωση Ελληνικών Τραπεζών, όπως 
τροποποιήθηκε με την από 30 Δεκεμβρίου 1997 σύμβαση 
πληρωμής αποδοχών. 

στ) Της αριθ. 2041609/1011/0022/5.6.97 απόφασης του 
Υπουργού Οικονομικών «Περί διαδικασίας τρόπου πλη¬ 
ρωμής αποδοχών υπαλλήλων Υπουργείου Οικονομικών, 
Δ/νσης Κρατικών Λαχείων, ΜΤΠΥ και Ν.Π.Δ.Δ. που επο¬ 
πτεύονται απ’ αυτό και μισθοδοτούνται, σύμφωνα με το 
νέο σύστημα πληρωμής Ν. 2303/95, καθώς και υπαλλή¬ 
λων του Ελεγκτικού Συνεδρίου». 

ζ) Της αριθ. 2027709/1252/0022/30.4.98 απόφασης του 
Υπουργού Οικονομικών «Επέκταση της αριθ. 
2041609/1011/0022/5.6.97 απόφασης του Υπουργού Οι¬ 
κονομικών της διαδικασίας τρόπου πληρωμής αποδοχών 
υπαλλήλων Υπουργείου Οικονομικών κ.λπ. και στα λοιπά 
Υπουργεία, Ν.Π.Δ.Δ. και λοιπούς φορείς του Δημοσίου». 

η) Της αριθ. 2028560/1269/0022/5.5.98 κοινής απόφα¬ 
σης των Υπουργών Εθνικής Άμυνας και Οικονομικών «Ε¬ 
πέκταση πληρωμής αποδοχών μέσω Τραπεζών στο προ¬ 
σωπικό (Στρατιωτικό και Πολιτικό) του Υπουργείου Εθνι¬ 
κής Άμυνας και καθορισμός είσπραξης αποδοχών χωρίς 
υπογραφή των δικαιούχων» (ΦΕΚ 448/τ.Β'). 

θ) Της αριθ. 29261/7.10.96 κοινής απόφασης Πρωθυ¬ 
πουργού και Υπουργού Εθνικής Άμυνας για «Ανάθεση αρ¬ 
μοδιοτήτων στον Υφυπουργό Εθνικής Άμυνας» (ΦΕΚ 
933/τ.Β'). 

ι) Της αριθ. 1107147/0006Α/4.10.96 κοινής απόφασης 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ922/τ.Β'). 

ια) Την ανάγκη καθορισμού των διαδικασιών των απο¬ 
δοχών μέσω Τραπεζών του Στρατιωτικού και Πολιτικού 
προσωπικού του Υπουργείου Εθνικής Άμυνας, αποφασί¬ 
ζουμε: 

1. Οι διαδικασίες υπολογισμού και εκκαθάρισης των α¬ 
ποδοχών του προσωπικού στο διατραπεζικό σύστημα 
πληρωμών αντιμετωπίζονται όπως μέχρι σήμερα, και σύμ¬ 
φωνα με τα προβλεπόμενα κατά κλάδο των Ενόπλων Δυ¬ 
νάμεων, οι δε εντολές πληρωμής προς τη Δ24/Γ.Λ.Κ. εκδί- 
δονται από την αρμόδια κατά κλάδο οικονομική υπηρεσία. 

2. Η πίστωση των τραπεζικών λογ/σμών του προσωπι¬ 
κού, καθώς και η απόδοση των κρατήσεων υπέρ του Δη¬ 
μοσίου και υπέρ τρίτων, γίνεται από τη Δ/24 Γ.Λ.Κ. Κατ’ ε¬ 
ξαίρεση, ή απόδοση ορισμένων κρατήσεων (συμπεριλαμ¬ 
βανομένων των διατροφών), λόγω της ιδιαιτερότητάς 
τους, θα εξακολουθήσουν να γίνονται από τις αρμόδιες υ¬ 
πηρεσίες των κλάδων των Ε.Δ., ύστερα απάτην κατάθεση 
των σχετικών ποσών, από τη Δ24, στους αντίστοιχους κε¬ 
ντρικούς λογαριασμούς μισθοδοσίας κάθε Γενικού Επι¬ 
τελείου, που τηρούνται στην Τράπεζα της Ελλάδος. 

3. Σε περιπτώσεις εκτάκτων συνθηκών (εθνικές κρίσεις, 
επιστρατεύσεις, απεργίες τραπεζών κ.λπ.), αλλά και για 
την αντιμετώπιση ειδικών μισθολογικών θεμάτων, η πλη¬ 
ρωμή των αποδοχών του προσωπικού δύναται να διενερ- 
γείται σύμφωνα με τις ισχύουσες κατά κλάδο ειδικές δια¬ 
τάξεις και το Λογιστικό των Ενόπλων Δυνάμεων. 

4. Η τακτοποίηση των απορρίψεων (μη πίστωση λογα¬ 
ριασμών δικαιούχων) διενεργείται με μέριμνα των αρμο¬ 
δίων διευθύνσεων του αντίστοιχου επιτελείου του ΥΠΕ- 
ΘΑ, με επιστροφή από την 24η Δ/νση του Γενικού Λογι- 

στηρίου του Κράτους του αναλογοΰντος συνολικού κα¬ 
θαρού πληρωτέου ποσού, στους αντίστοιχους κεντρι¬ 
κούς λογαριασμούς μισθοδοσίας κάθε Γενικού Επιτελεί¬ 
ου, που τηρούνται στην Τράπεζα της Ελλάδος. 

5. Η αντιμετώπιση των αρνητικών υπολοίπων των μισθο¬ 
δοσιών προσωπικού γίνεται κατά ανάλογο τρόπο μετά προ- 
βλεπόμενα στο άρθρο 11 της (στ) σχετικής της παρούσας, 
εφόσον υφίσταται σχετική δυνατότητα προς τούτο. Σε δια¬ 
φορετική περίπτωση τα παραπάνω θέματα ρυθμίζονται με 
διαταγές του οικείου κλάδου των Ενόπλων Δυνάμεων. 

6. Για τις λοιπές περιπτώσεις και διαδικασίες εφαρμό¬ 
ζονται ανάλογα οι διατάξεις των (στ), (ζ) και (η) σχετικών 
της παρούσας, εφόσον δεν αντίκεινται στις διατάξεις αυ¬ 
τής. 

7. Η υλοποίηση του νέου συστήματος πληρωμών δύνα- 
ται να γίνει σταδιακά με ολοκλήρωση αυτού εντός του 
1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Σεπτεμβρίου 1998 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠΟΣΤΟΛΑΚΗΣ Ν. ΧΡΙΣΤΟΔΟΥΛΑΚΗΣ 

-Φ- 

Αριθ. 2064077/2613/0050 (3) 

Επέκταση πληρωμής αποδοχών μέσω Τραπεζών στους υ¬ 
παλλήλους της Επιτροπής Ανταγωνισμού που επο¬ 
πτεύονται από τον Υπουργό Εμπορίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Π.Δ. 397/88 «Περί Οργανισμού του 
ΥΠΕΜ όπως συμπληρώθηκε μετά Π.Δ. 228/90,408/89 και 
405/91. 

2. Το Π.Δ. 27/96 (ΦΕΚ 19/τ.Α796) «Περί συγχωνεύσε- 
ως Υπουργείων Τουρισμού, Βιομηχανίας - Έρευνας - 
Τεχνολογίας και Εμπορίου» στο Υπουργείο Ανάπτυ¬ 
ξης- 

3. Το Γ1.Δ. 59/96 «Σύσταση Γ ενικής Γ ρ. Εμπορίου στο Υ¬ 
πουργείο Ανάπτυξης». 

4. Τις διατάξεις του άρθρου 8 του Ν. 2295/95 (ΦΕΚ 
43/Τ.Α724.2.95) «Περί συστάσεως της Επιτροπής Αντα¬ 
γωνισμού». 

5. Την αριθ. 114/4.10.96 απόφαση περί ανάθεσης αρμο¬ 
διοτήτων στους Υφυπουργούς Ανάπτυξης (ΦΕΚ 
926/τ.Β78.10.96). 

6. Το άρθρο 1 παρ. 5 Ν.2303/95 «Περί πληρωμής α¬ 
ποδοχών υπαλλήλων μέσω Τραπεζικού συστήματος». 

7. Την αριθ. 2020401/2513/0022/26.3.97 απόφαση του 
Υφυπουργού Οικονομικών στο Γ.Λ. Κράτους «Περί καθο¬ 
ρισμού των Τραπεζών και πιστωτικών ιδρυμάτων που 
συμμετέχουν στο νέο σύστημα πληρωμής των αποδοχών 
των υπαλλήλων του Υπουργείου Οικονομικών» όπως συ¬ 
μπληρώθηκε με την 2012306/722/0022/20.2.98 όμοια α¬ 
πόφαση 

8. Την από 2.4.97 Σύμβαση του Ελληνικού Δημοσίου (Υ¬ 
πουργείο Οικονομικών) με την «ΔΙΑΤΡΑΠΕΖΙΚΑ ΣΥΣΤΗ¬ 
ΜΑΤΑ Α Ε.» και την Ένωση Ελληνικών Τραπεζών, όπως 
τροποποιήθηκε με την από 30.12.1997 Σύμβαση πληρω¬ 
μής αποδοχών. 


9. Την αριθ. 1107147/1239/0006Α/4.10.96 απόφαση του 
Υπουργού Οικονομικών «Περί ανάθεσης αρμοδιοτήτων 
στους Υφυπουργούς». 

10. Την με αριθ. 2027709/12522/0022/30.4.98 απόφα¬ 
ση του Υπουργού Οικονομικών «επέκταση της αριθ. 
2041609/1011/0022/5.6.97 απόφασης του Υπουργού 
Οικονομικώντης διαδικασίας τρόπου πληρωμής αποδο¬ 
χών υπαλλήλων Υπουργείου Οικονομικών κ.λπ. και στα 
λοιπά Υπουργεία, Ν.Π.Δ.Δ. και λοιπούς φορείς του Δη¬ 
μοσίου. 

11. Την ανάγκη επέκτασης στο νέο σύστημα πληρωμής 
των αποδοχών των υπαλλήλων της Επιτροπής Ανταγωνι¬ 
σμού μέσω τραπεζών. 

12. Το γεγονός ότι από τις διατάξεις της απόφασης αυ¬ 
τής δεν προκαλείται οικονομική επιβάρυνση στον Κρατι¬ 
κό Προϋπολογισμό για το έτος 1998 καθώς και για τα ε¬ 
πόμενα έτη πλέον της συμβατικής υποχρεώσεως του Δη¬ 
μοσίου με βάσει τις από 2.4.97 και 30.12.97 συμβάσεις 
του Ελληνικού Δημοσίου, μετά της Ένωσης Ελληνικών 
Τραπεζών και την ΔΙΑΣ Α. Ε., αποφασίζουμε: 

1. Επεκτείνουμε το νέο σύστημα πληρωμής αποδοχών 
μέσω Τ ραπεζών και στους υπαλλήλους της Επιτροπής Α¬ 
νταγωνισμού που εποπτεύεται από τον Υπουργό Εμπορί¬ 
ου. 

2. Η ισχύς της παρούσας αρχίζει από 1.1.1999, ημερο¬ 
μηνία έναρξης πληρωμής των αποδοχών των υπαλλήλων, 
μέσω τραπεζικού συστήματος. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 30 Σεπτεμβρίου 1998 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΟΥ 

Ν. ΧΡΙΣΤΟΔΟΥΛΑΚΗΣ ΜΙΧ. ΧΡΥΣΟΧΟΪΔΗΣ 

-♦- 

Αριθ. 2060520/2446/0050 (4) 

Επέκταση πληρωμής αποδοχών μέσω Τραπεζών στους 
υπαλλήλους των Υπηρεσιών αρμοδιότητας Υπουρ¬ 
γείου Δικαιοσύνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

α) Το άρθρο 1 παρ. 5 του Ν. 2303/95 «Πληρωμής απο¬ 
δοχών υπαλλήλων μέσω Τραπεζικού Συστήματος». 

β) Την αριθ. 2020401/2513/0022/26.3.1997 απόφαση 
του Υφυπουργού Οικονομικών στο Γ. Λ. Κράτους «Περί 
καθορισμού τωντραπεζών και πιστωτικών Ιδρυμάτων που 
συμμετέχουν στο νέο σύστημα πληρωμής των αποδοχών 
των υπαλλήλων του Υπουργείου Οικονομικών» όπως συ¬ 
μπληρώθηκε με την 2012306/722/0022/20.2.98 όμοια α¬ 
πόφαση. 

γ) Την από 2.4.97 Σύμβαση του Ελληνικού Δημοσίου (Υ¬ 
πουργείο Οικονομικών) με την «ΔΙΑΤΡΑΠΕΖΙΚΑ ΣΥΣΤΗ¬ 
ΜΑΤΑ ΑΈ.» και την Ένωση Ελληνικών Τραπεζών, όπως 
τροποποιήθηκε με την από 30 Δεκεμβρίου 1997 Σύμβαση 
πληρωμής αποδοχών. 

δ) Την με αριθ. 1107147/1239/0006Α/4.10.96 απόφαση 
του Υπουργού Οικονομικών «Περί ανάθεσης αρμοδιοτή¬ 
των στους Υφυπουργούς». 

ε) Την ανάγκη επέκτασης στο νέο σύστημα πληρωμής 
των αποδοχών των υπαλλήλων των Υπηρεσιών αρμόδιό- 

τητος Υπουργείου Δικαιοσύνης, μέσω Τραπεζών. 

στ) Το γεγονός ότι από τις διατάξεις αυτής της απόφα¬ 
σης δεν προκαλείται οικονομική επιβάρυνση στον Κρατι¬ 
κό Προϋπολογισμό για το έτος 1998 καθώς και για τα ε¬ 
πόμενα έτη πλέον της συμβατικής υποχρέωσης του Δη¬ 
μοσίου με βάσει τις από 2.4.97 και 30.12.97 συμβάσεις 
του Ελληνικού Δημοσίου, μετά της Ένωσης Ελληνικών 
Τραπεζών και την ΔΙΑΣ Α.Ε., αποφασίζουμε: 

1. Επεκτείνουμε το νέο σύστημα πληρωμής αποδοχών 
μέσω Τραπεζών και στους υπαλλήλους των Υπηρεσιών 
αρμοδιότητος Υπουργείου Δικαιοσύνης, ήτοι: 

α) Στους υπαλλήλους της Κεντρικής Υπηρεσίας. 

β) Στους υπαλλήλους των Πολιτικών και Ποινικών Δικα¬ 
στηρίων και Εισαγγελιών. 

γ) Στους υπαλλήλους του Συμβουλίου της Επικράτειας. 

δ) Στους υπαλλήλους των Τακτικών Διοικητικών Δ/ρίων. 

ε) Στους υπαλλήλους των Εμμίσθων Υποθηκοφυλακεί¬ 
ων και Κτηματ/κών Γ ραφείων και 

στ) Στους Ιατροδικαστές και στους υπαλλήλους των Ια¬ 
τροδικαστικών Υπηρεσιών. 

ζ) Στους υπαλλήλους των Καταστημάτων Κράτησης και 
των Θεραπευτικών Καταστημάτων, των Σωφρονιστικών 
Καταστημάτων του Ιδρύματος Αγωγής Ανηλίκων Βόλου 
και των Υπηρεσιών Επιμελητών Ανηλίκων. 

2. Η ισχύς της παρούσας αρχίζει από 27 Δεκεμβρίου 
1998, ημερομηνία έναρξης πληρωμής των αποδοχών 
των ως άνω υπαλλήλων, μέσω τραπεζικού συστήματος. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 29 Σεπτεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Ν. ΧΡΙΣΤΟΔΟΥΛΑΚΗΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 2064864/7095/0022 (5) 

Τροποποίηση της 2011427/1109/0022/13.2.1998 Υπουρ¬ 
γικής Απόφασης σχετικά με τον καθορισμό αποζημίω¬ 
σης των εισηγητών για την εκπαίδευση στα Ολοκλη¬ 
ρωμένα Πληροφορικά Συστήματα (Ο.Π.Σ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 6,8,9 παρ. 7 του Ν. 2343/95 
«Αναδιοργάνωση υπηρεσιών του Υπουργείου Οικονομι¬ 
κών και άλλες διατάξεις». 

2. Το αριθμ. 17/12.6.98 απόσπασμα πρακτικού του Δ.Σ. 
της Σχολής Επιμόρφωσης Υπαλλήλων Υπουργείου Οικο¬ 
νομικών (Σ.Ε.Υ.Υ.Ο.). 

3. Τις διατάξεις του άρθρου 40 του Ν. 849/78. 

4. Την αριθμ. 2011427/1109/0022/13.2.98 Υπουργική α¬ 
πόφαση που δημοσιεύθηκε στο ΦΕΚ6708/23.2.1998τ. Β'. 

5. Την αριθμ. 1107147/1239/0006Α/4.10.1996 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών. 

6. Το γεγονός ότι απότηνπαρούσα απόφαση καιτην αρ¬ 
χική τροποποιούμενη απόφαση προκαλείται δαπάνη ύ¬ 
ψους 182.628.000 δρχ. σε βάρος των πιστώσεων του Επι¬ 
χειρησιακού Προγράμματος «ΚΛΕΙΣΘΕΝΗΣ» και του 
προϋπολογισμού Δημοσίων Επενδύσεων (25%), στο έρ¬ 
γο με αριθμό 9651508 «Κατάρτιση χρηστών των έργων 
του Υπ. Οικονομικών (Σ.Ε.Υ.Υ.Ο.)»τηςΣ.Α.Ε. 051/2. 


7. Την αριθμ. 2032113/3203/0022/27.5.98 απόφαση του 
Υπ. Οικονομικών, με την οποία τροποποιήθηκε η αριθμ. 
2011427/1109/0022/13.2.98 υ.α. και ορίστηκε ημερομη¬ 
νία έναρξης της απόφασης η 23.2.1998., αποφασίζουμε: 

1. Τροποποιούμε την παράγραφο 1 (α) του διατακτικού 
της αριθμ. 2011427/1109/0022/13.2.98 απόφασή μας ως 
κάτωθι: 

α) Εκπαίδευση σε αίθουσες διδασκαλίας στην Αθήνα: 

Εντός ωραρίου, πέντε χιλιάδες (5.000) ωριαία αποζη¬ 
μίωση 

Εκτός ωραρίου, επτά χιλιάδες (7.000) ωριαία αποζη¬ 
μίωση 

2. Κατά τα λοιπά η παραπάνω τροποποιούμενη απόφα¬ 
ση μένει ως έχει. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Οκτωβρίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2064075/6861/0023 (6) 

Έκδοση τίτλων νέων τοκομεριδίων 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και ανάπτυξη του Δημοσίου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 187Α/17.12.1990). 

2. Τις διατάξεις του τρίτου άρθρου του Νόμου 2275/94 
(ΦΕΚ 238/29.12.94) «Κύρωση των από 31.12.1993 και 
6.7.1994 δανειακών Συμβάσεων μεταξύ του Ελληνικού 
Δημοσίου και της Τράπεζας της Ελλάδος και άλλες ρυθ¬ 
μίσεις». 

2. Τις διατάξεις του άρθρου 1 του Ν. 2187/1994 (ΦΕΚ 
16Α78.2.1994). 

3. Τις διατάξεις των άρθρων 5 έως και 12 του Ν. 
2198/1994 (ΦΕΚ43Α/22.3.1994). 

4. Τις διατάξεις του άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α/18.2.97), όπως τροποποιήθηκε με το άρθρο 9 
του Ν. 2579/98). 

5. Την αριθμ. 2021180/2981/0023/31.3.1997 απόφαση 
του Υπουργού Οικονομικών «Περί των Δαπανών σύναψης 
έκδοσης και εξυπηρέτηση των δανείων του Δημοσίου 
(ΦΕΚ286Β710.4.97). 

6. Την αριθμ. 1107147/1239/0006Α /4.10.1996 κοινή α¬ 
πόφαση του Πρωθυπουργού και Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών» (ΦΕΚ 922Β77.10.1996). 

7. Τις από 30.9.98 συμβάσεις διακανονισμού υποχρε¬ 
ώσεων μεταξύ του Υπουργείου Οικονομικών και της Ε¬ 
μπορικής Τράπεζας, της Ιονικής - Λαϊκής Τράπεζας και 
του Ταχ. Ταμιευτηρίου αντίστοιχα, αποφασίζουμε: 

1. Στα πλαίσια διαχείρισης του Δημοσίου Χρέους, και 
των από 30.9.98 συμβάσεων μεταξύ του Υπουργείου Οι¬ 
κονομικών και της Εμπορικής Τράπεζας, της Ιονικής - Λαϊ¬ 
κής Τράπεζας και του Ταχυδρομικού Ταμιευτηρίου για 
τον διακανονισμό υποχρεώσεων του Ελληνικού Δημοσί¬ 
ου προς τις ανωτέρω Τράπεζες και το Ταχυδρομικό Ταμι¬ 
ευτήριο, την έκδοση τίτλων νέων τοκομεριδίων συνολι- 

κού ποσού σαράντα πέντε δισεκατομμυρίων εξακοσίων 
τριάντα έξι εκατομμυρίων εκατό χιλιάδων 
(45.636.100.000) δραχμών, έκδοσης 30.9.1998, δεκαε¬ 
τούς διάρκειας αταθερού επιτοκίου, σε άυλη μορφή με 
την ακόλουθη κατανομή: 

α. Εμπορική Τράπεζα: 16.495.300.000 δρχ. 

β. Ιονική - Λαϊκή Τράπεζα: 2.411.300.000 δρχ. 

γ. Ταχ/κό Ταμιευτήριο: 26.729.500.000 δρχ. 

2. Τα νέα τοκομερίδια - τίτλοι θα περιλαμβάνουν την α¬ 
ξία των παλαιών τοκομεριδίων που διακανονίζονται κα¬ 
θώς και την υποχρέωση του Ελληνικού Δημοσίου για την 
καταβολή τόκου. Ο τόκος θα καταβάλλεται δεδουλευμέ¬ 
νος σε ετήσια βάση για τα έτη 1999 - 2008 και θα υπολο¬ 
γίζεται επί του ποσού των νέων τοκομεριδίων. 

Ο τόκος θα υπολογίζεται με βάση έτος 360 ημερών και 
μήνα 30 ημερών. 

3. Το επιτόκιο των τίτλων το οποίο θα είναι σταθερό για 
όλη τη διάρκειάτους, ορίζεται σε 8,60%. 

Η εξόφληση τωντίτλων θα γίνει στην ονομαστική τους αξία. 

4. Οι τόκοι των νέων τοκομεριδίων υπόκεινται σε φορο- 
λόγηση βάσει συντελεστού φορολόγησηςπου ισχύει κα¬ 
τά την έκδοσή τους (10%). 

Η παρακράτηση του φόρου γίνεται κατά την εξαργύρω- 
ση των τοκομεριδίων τους. 

5. Γιατουςτίτλους αυτούς των νέων τοκομεριδίων καμ- 
μιά προμήθεια δεν θα δοθεί. 

6. Κατά τα λοιπά οι όροι έκδοσης θα είναι ίδιοι με εκεί¬ 
νους των ομολόγων δεκαετούς διάρκειας, σταθερού επι¬ 
τοκίου. 

Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του Κρατικού Προϋπολογισμού των Οικο¬ 
νομικών Ετών 1999 - 2008, η οποία θα εγγράφεται στις 
κατ’ έτος προβλέψεις δαπανών εξυπηρέτησης του Δημο¬ 
σίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1998 

Ο ΥΦΥΠΟΥΡΓΟΣ 

ΝΙΚ. ΧΡ1ΣΤΟΔΟΥΛΑΚΗΣ 

-♦- 

Αριθ. 33814 (7) 

Επιχορήγηση ξενοδοχειακών επιχειρήσεων για διατήρη¬ 
ση νέων θέσεων εργασίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 1545/85 «Εθνικό 
σύστημα προστασίας από την ανεργία». 

2. Την υπ’ αριθ. 34079/24.10.97 απόφαση του Υπουρ¬ 
γού Εργασίας και Κοινωνικών Ασφαλίσεων. 

3. Την υπ’ αριθ. 1742/15.9.98 απόφαση του Δ.Σ. (αριθ. 
συνεδρ. 35/15.9.98) που μας διαβι βάστηκε με το υπ’ αριθ. 
Β 117206/23.9.98 έγγραφό του, αποφασίζουμε: 

Εγκρίνουμε την επιχορήγηση των παρακάτω επιχειρή¬ 
σεων ως εξής: 

1. Ξενοδοχειακή επιχείρηση Μ. ΒΕΚΙΟΣ - I. ΓΙΑΚΟΥ- 
ΜΠΙΝΗΣ Ο.Ε. για το ξενοδοχείο ΙΟΝΙΟΝ με το ποσό 
του ενός εκατομμυρίου οκτακόσιων εξήντα χιλιάδων 


δρχ. (1.860.000) για την διατήρηση έξι (6) εργαζομέ¬ 
νων στις θέσεις εργασίας τους από 1.11.97 μέχρι την 
28.2.1998. 

2. Ξενοδοχειακή επιχείρηση ΚΟΡΦΟΥ ΠΑΛΛΗΣ Α.Ε. για 
το ξενοδοχείο ΚΟΡΦΟΥ ΠΑΛΛΑΣ με το ποσό των πέντε ε¬ 
κατομμυρίων εξακοσίων εβδομήντα έξι χιλιάδων και εκα¬ 
τό δραχμών (5.676.100) για την διατήρηση δεκαεννέα 
(19) εργαζομένων στις θέσεις εργασίας τους από 1.11.97 
μέχρι 28.2.1998. 

3. Ξενοδοχειακή επιχείρηση ΔΑΦΝΙΛΑ Α.Ε, για το ξενο¬ 
δοχείο ΟΡΕΟΟΤΕΙ ϋΑΡΗΝΙΕΑ ΒΑΥ με το ποσό των τρια- 
κοσίων ογδόντα ένα χιλιάδων και τριακοσίων δραχμών 
(381.300) γιατη διατήρηση επτά (7) εργαζομένων στις θέ¬ 
σεις εργασίας τους από 1.11.97 μέχρι την 31.12.1997. 

4. Ξενοδοχειακή επιχείρηση ΦΑΙΑΞ ΑΕΤΑγιατο ξενοδο¬ 
χείο (3ΒΕΟΟΤΕΙ ΟΟΡΡυ ΙΜΡΕΒΙΑΙ με το ποσό των τρια- 
κοσιων πενήντα έξι χιλιάδων και πεντακοσίων δρχ. 
(356.500) για την διατήρηση επτά (7) εργαζομένων στις 
θέσεις εργασίας από 1.11.97 μέχρι και την 31.12.1997. 

5. Ξενοδοχειακή επιχείρηση ΞΕΝ/ΚΕΣ ΚΑΙ ΤΟΥΡΙΣΤΙ¬ 
ΚΕΣ ΕΠΙΧ/ΣΕΙΣ ΤΣΑΟΥΣΟΓΛΟΥ ΑΕ για το ξενοδοχείο 
ΟΟΒΡϋ ΗΟϋϋΑΥ ΡΑΙΑΟΕ με το ποσό των πέντε εκατομ¬ 
μυρίων διακοσίων ενενήντα τεσσάρων χιλιάδων και οκτα¬ 
κόσιων δρχ. (5.294.800) για την διατήρηση (18) εργαζο¬ 
μένων στις θέσεις εργασίας του από 1.11.97 μέχρι την 
28.2.1998. 

6. Ξενοδοχειακή επιχείρηση ΕΛΟΥΝΤΑ Α.Ε. για το Ξενο¬ 
δοχείο ΡΟΡΤΟ ΕΙΟΥΝϋΑ ΜΑΒΕ με το ποσό των τριών ε¬ 
κατομμυρίων οκτακόσιων ενενήντα έξι χιλιάδων και εφτα- 
κοσίων δρχ. (3.896.700) για την διατήρηση δέκα εννέα 
(19) εργαζομένων στις θέσεις εργασίας τους από 1.11.97 
μέχρι 28.2.98. 

7. Ξενοδοχειακή επιχείρηση ΕΛΙΝΤΟΥΡ Α.Ε. για το ξε¬ 
νοδοχείο «ΡίΟΤΕΙ Ρ03ΕΙΟΟΝ» με το ποσό των δύο εκα¬ 
τομμυρίων εξακοσίων δέκα έξι χιλιάδων και τετρακοσίων 
δρχ. (2.616.400) για την διατήρηση εννέα (9) εργαζομέ¬ 
νων στις θέσεις εργασίας τους από 1.11.97 μέχρι 28.2.98. 

Το συνολικό ποσό των είκοσι εκατομμυρίων ογδόντα 
μια χιλιάδων και οκτακόσιων (20.081.800) δρχ. που θα κα¬ 
ταβληθεί στις επτά (7) ανωτέρω επιχειρήσεις θα βαρύνει 
εξ ολοκλήρου το λογαριασμό 658 Β του ΟΑΕΔ για το ο¬ 
ποίο και έχει προβλεφθεί στον προϋπολογισμό ποσό ύ¬ 
ψους 80 εκατομμυρίων δρχ. για όλο το έτος 1998 και υ¬ 
πάρχει πιστωτικό υπόλοιπο 28.174.200 δρχ. 

Η εν λόγω δαπάνη δεν βαρύνει τον κρατικό προϋπολο¬ 
γισμό και δεν εμπίπτει στις διατάξεις της παρ. 3 του άρ¬ 
θρου 22του Ν. 2362/95 (περί δημοσίου λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΏΑΝΝΟΥ 
-♦- 

Αριθ. Φ54/2034 (8) 

Τροποποίηση του πρώτου εδαφίου της παρ. 3 του άρ¬ 
θρου 2 του Καταστατικού του κλάδου κύριας ασψάλι 

σηςτου ΤΑΙΣΥΤ. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Τις διατάξεις της παρ. 2 του άρθρου 4 του Α.Ν. 
2176/1940 (1 ΙΑ). 

2. Τις διατάξεις των άρθρων 23 και 27 του Ν. 1558/1985 
(137Α), του άρθρου 5 του Π.Δ. 437/1985 (157Α), του άρ¬ 
θρου 15 του Π.Δ. 213/1992 (102Α) και του Π.Δ. 372/1995 
(20 ΙΑ). 

3. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27του Ν. 2081/1992 (154Α) και 
αντικαταστάθηκε με το άρθρο 1 του Ν. 2469/1997 (38Α). 

4. Τις διατάξειςτου άρθρου 2του Π.Δ. 231/1986 (97Α). 

5. Την 80078/4.10.1996 (924Β) απόφαση του Πρωθυ- 
πυργού και του Υπουργού Εργασίας και Κοινωνικών Α¬ 
σφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». 

6. Την γνώμη του Διοικητικού Συμβουλίου του Ταμείου 
Ασφάλισης Ιδιοκτητών Συντακτών και Υπαλλήλων Τύ¬ 
που, που διατυπώθηκε κατά την 17/2.4.1998 συνεδρίασή 
του. 

7. Την γνώμη του Συμβουλίου Κοινωνικής Ασφάλισης 
που διατυπώθηκε κατά την 41/9.9.1998 συνεδρίασή του 
της ΚΘ περιόδου. 

8. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του κλάδου κύριας ασφάλισης του Ταμείου Ασφά¬ 
λισης Ιδιοκτητών Συντακτών και Υπαλλήλων Τύπου 
(ΝΠΔΔ), αποφασίζουμε: 

Το πρώτο εδάφιο της παρ. 3 του άρθρου 2 του Κατα¬ 
στατικού του κλάδου κύριας ασφάλισης του Ταμείου Α¬ 
σφάλισης Ιδιοκτητών Συντακτών και Υπαλλήλων Τύπου, 
που προστέθηκε με την Β2/54/3/1651/1983 (500Β) κοι¬ 
νή απόφαση των Υπουργών Προεδρίας της Κυβέρνη¬ 
σης και Κοινωνικών Ασφαλίσεων, αντικαθίσταται ως ε- 

ξής: 

«Ο υποχρεωτικά ασφαλισμένος στον κλάδο κύριας α¬ 
σφάλισης του Ταμείου, που έχει πραγματοποιήσει σε αυ¬ 
τόν δέκα (10) χρόνια ασφάλισης, μπορεί να ζητήσει την 
συνέχιση της ασφάλισής του προαιρετικά, μέχρι να συ¬ 
μπληρώσει κατ’ ανώτατο όριο, δέκα πέντε (15) χρόνια 
προαιρετικής ασφάλισης, εφόσον δεν υπάγεται στην α¬ 
σφάλιση άλλου οργανισμού κύριας ασφάλισης και δεν 
λαμβάνει σύνταξη από άλλο οργανισμό κύριας ασφάλι¬ 
σης ή το Δημόσιο». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 29 Σεπτεμβρίου 1998 

Ο ΥΦΥΠΟΥΡΓΟΣ 

ΝΙΚΟΛΑΟΣ ΦΑΡΜΑΚΗΣ 

-♦- 

Αριθ. ΥΠΠΟ/ΔΙΟΙΚ/Β/43175 (9) 

Συμπλήρωση απόφασης διορισμού μελών Δ.Σ. του Ειδι¬ 
κού Ταμείου Οργανώσεως Συναυλιών της Κρατικής 
Ορχήστρας Αθηνών και ορισμός μελώντης Εξελεγκτι¬ 
κής Επιτροπής αυτού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντες υπόψη: 

1. Τις διατάξεις της περιπτ. ζ' της παρ, 1 του άρθρου 5 
του Ν. 2557/97 «Θεσμοί, μέτρα και δράσεις πολιτιστικής 
ανάπτυξης» (ΦΕΚ271/Α/24 12.97). 

2. Την αριθ. ΥΠΠΟ/ΔΙΟΙΚ/Β/64274/29.12.97 (ΦΕΚ 


1253/Β/31.12.97) απόφασή μας «Διορισμός μελών Δ.Σ. 
του Ε.Τ.Ο.Σ. της Κ.Ο.Α.». 

3. Το αριθ. 29629/15.6.98 έγγραφο του Τμήματος Μου¬ 
σικής της Διεύθυνσης Καλών Τεχνών του ΥΠ .ΠΟ. 

4. Το αρθ. 1326/4.9.98 έγγραφο του Προέδρου του Ε¬ 
ποπτικού Συμβουλίου του Σώματος Ορκωτών Ελεγκτών, 
αποφασίζουμε: 

Συμπληρώνουμε την αριθ. ΥΠΠΟ/ΔΙΟΙΚ/Β/64274/ 
29.12.97 απόφασή μας, με την οποία διορίστηκαν τα μέ¬ 
λη του Δ.Σ. του Ειδικού Ταμείου Οργανώσεως Συναυ¬ 
λιών (Ε.Τ.Ο.Σ. - Ν.Π.Ι.Δ. εποπτευόμενο από το ΥΠ.ΠΟ) 
της Κρατικής Ορχήστρας Αθηνών και ορίζουμε με θη¬ 
τεία ίση με αυτή των μελών του Δ.Σ., ως μέλη της Εξελε¬ 
γκτικής Επιτροπής του ως άνω Ταμείου, τους κατωτέρω 
ως εξής: 

1. Ευάγγελο Αγγελίδη, Ορκωτό Ελεγκτή, ως Πρόεδρο 
με αναπληρωτή τον Μιχαήλ Αθανασούλια, Ορκωτό Ελε¬ 
γκτή. 

2. Γεώργιο Σκεπαθιανό, μόνιμο υπάλληλο με βαθμό Α 
του Κλάδου ΠΕΙ Διοικητικού του ΥΠ.ΠΟ με αναπληρωτή 
τον Κων./νο Γεωργόπουλο μόνιμο υπάλληλο του ίδιου 
βαθμού και κλάδου. 

3. Σπυρίδωνα Καρύδη, μόνιμο υπάλληλο, με βαθμό Α'του 
Κλάδου ΠΕΙ Διοικητικού με αναπληρωτή τον Σωτήριο Κα- 
στρουνή μόνιμο υπάλληλο του ίδιου βαθμού και κλάδου. 

Η ως άνω Επιτροπή θα ενεργεί τον έλεγχο της οικονο¬ 
μικής διαχείρισης του εν λόγω Ταμείου, η δε ενημέρωσή 
της γίνεται από μέλος του Δ.Σ., το οποίο ορίζεται από αυ¬ 
τό σε ειδική συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αριθ. 7011/11/29 (10) 

Καθορισμός του τύπου των σφραγίδων των Τμημάτων 
Συνοριακής Φύλαξης. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν. 48/1975 «Περί της Εθνικής Ση¬ 
μαίας της Ελλάδος, του Εμβλήματος της Ελληνικής Δη¬ 
μοκρατίας, του όρκου των αναλαμβανόντων δημοσίαν εν 
γένει υπηρεσίαν, του τύπου των σφραγίδων των Δημο¬ 
σίων Αρχών και των εγγράφων τούτων» (Α' 108). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) το οποίο προ¬ 
στέθηκε με το άρθρο 27 του Ν. 2081/1992 (Α' 154) και α- 
ντικαταστάθηκε με το άρθρο 1 του Ν. 2469/1997 (Α' 36). 

3. Τις διατάξειςτου Π.Δ. 137/1986 «Συγκρότηση της Γε¬ 
νικής Γραμματείας Δημόσιας Τάξης σε Υπουργείο Δημό¬ 
σιας Τάξης» (Α' 51). 

4. Τις διατάξειςτου Ν. 2622/1998 «Υπηρεσίες Συνορια¬ 
κής Φύλαξης - Δήλωση περιουσιακής κατάστασης αστυ¬ 
νομικών και άλλες διατάξεις» (Α' 138). 

5. Τις διατάξειςτου εδαφ. 10 της παρ. δ' του άρθρου 1 
της 7004/3/22-νζ' από 4.4.1996 απόφασης του Υπουργού 
Δημόσιας Τάξης «Μεταβίβαση αρμοδιοτήτων στο Γ ενικό 

Γραμματέα, τον Αρχηγό της Ελληνικής Αστυνομίας, τους 
Προϊσταμένους των Κλάδων και άλλα όργανα του Υπουρ¬ 
γείου Δημόσιας Τάξης» (Β' 320), όπως αυτή τροποποιή¬ 
θηκε με την 7004/3/12-ξθ' από 31.3.1998 όμοια (Β'335) και 
ισχύει. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Τα Τμήματα Συνοριακής Φύλαξης τηρούν ίδια σφρα¬ 
γίδα που τίθεται, κατά τις κείμενες διατάξεις, στα έγγρα¬ 
φα που εκδίδονται από τις υπηρεσίες αυτές. 

2. Η σφραγίδα των ανωτέρω Υπηρεσιών αποτελείται α¬ 
πό τρεις επάλληλους και ομόκεντρους κύκλους. Η διάμε¬ 
τρος του εξωτερικού κύκλου είναι μήκους 0,04 του μέ¬ 
τρου. Στον εσωτερικό κύκλο και στο κέντρο αυτού φέρε¬ 
ται το κατά το άρθρο 2 του Ν. 48/1975 έμβλημα της 
Ελληνικής Δημοκρατίας. Στο δεύτερο κύκλκο φέρονται 
κυκλικά στο κάτω μέρος ο τίτλος τους, στο άνω μέρος η 
υπερκείμενη αυτής αρχή ΑΣΤΥΝΟΜΙΚΗ ΔΙΕΥΘΥΝΣΗ και 
στον εξωτερικό κύκλο ο τίτλος «ΕΛΛΗΝΙΚΗ ΔΗΜΟΚΡΑ¬ 
ΤΙΑ», ως το υπόδειγμα του συνημμένου Παραρτήματος. 


Άρθρο 2 

1. Ο αριθμός των αντιτύπων των σφραγίδων, που απαι¬ 
τούνται για τη λειτουργία της Υπηρεσίας, ορίζεται με έγ¬ 
γραφη διαταγή του οικείου Αστυνομικού Διευθυντή. Οι 
περισσότερες της μιας σφραγίδας αριθμούνται. 

2. Υπεύθυνος για τη φύλαξη των σφραγίδων είναι ο Δι¬ 
οικητής, εκάστου Τμήματος Συνοριακής Φύλαξης, ο ο¬ 
ποίος με διαταγή του μπορεί να αναθέτει κατά τη κρίση 
του τη φύλαξη αυτών σε οποιοδήποτε υφιστάμενό του. 
Με την ίδια ή άλλη διαταγή ορίζονται και οι υπεύθυνοι για 
τη χρησιμοποίηση των σφραγίδων, κατά τις κείμενες δια¬ 
τάξεις. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Οκτωβρίου 1998 
Με εντολή Υπουργού 
Ο Προϊστάμενος Κ.Δ.Υ. 

Αντιστράτηγος ΓΕΩΡΓΙΟΣ ΠΛΑΚΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

I ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ (3Β * ΡΑΧ 52 34 312 

I ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 



* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


Τεύχος 

Κ.Α.Ε. Προϋπολογισμού 
2531 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 


Κ.Α.Ε. εσόδου υπέρ 
ΤΑΠΕΤ 3512 


3.000 δρχ. 
3.500 » 


500 

150 

500 

12.500 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.ΓΙ.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ 


Βασ. Όλγας 188, 1ος όρ. - Τ.Κ. 546 55 

(031) 423 956 

ΠΕΙΡΑΙΑΣ 

4136 402 

Νικήτα 6-8 Τ.Κ. 18531 

4171 307 

ΠΑΤΡΑ 

(061) 271 249 

Κορίνθου 327 Τ.Κ. 262 23 

224 581 

ΙΩΑΝΝΙΝΑ 


Διοικητήριο Τ.Κ. 454 44 

(0651) 21 901 

ΚΟΜΟΤΗΝΗ 

(0531) 22 637 

Δημοκρατίας 1 Τ.Κ. 691 00 

26 522 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































